[ENW]

[CYFEIRIAD]

[DYDDIAD]

Annwyl [ENW],

**Secondiad i [ENW’R SEFYDLIAD]**

Rwyf yn ysgrifennu atoch i gadarnhau’r trefniadau ar gyfer eich secondiad i [ENW’R SEFYDLIAD] (**y Sefydliad**).

**1**. Byddwch yn parhau i gael eich cyflogi gan [ENW’R FENTER] (**y Fenter**) yn ystod y secondiad, a ni fydd telerau presennol eich cyflogaeth yn newid, ac eithrio’r hyn a nodir yn y llythyr hwn. Yn benodol, bydd eich cyfnod o gyflogaeth barhaol gyda’r Fenter yn parhau’n ddi-dor. Ar ddiwedd eich secondiad, bwriad y Fenter yw eich bod yn dychwelyd i’ch swydd bresennol ar yr un telerau a chyn y secondiad, neu swydd arall sy’n addas os nad ydy eich swydd bresennol bellach yn bodoli. Fodd bynnag, gall hyn newid yn ddibynnol ar anghenion y Fenter ar yr adeg hynny.

**2**. Bydd y secondiad yn dechrau ar [DYDDIAD] ac yn parhau tan ei fod yn cael ei derfynu:

**2.1** ar [DYDDIAD];

**2.2** ar [RHIF] mis o rybudd ysgrifenedig gan naill ai’r Sefydliad neu’r Fenter; neu

**2.2** os ydy eich cyflogaeth gyda’r Fenter yn cael ei derfynu.

**3.** Yn ystod y secondiad byddwch yn:

**3.1** parhau i gydymffurfio â thelerau eich cytundeb cyflogaeth gyda’r Fenter;

**3.2** gweithredu fel [TEITL] a chwblhau unrhyw waith a ddisgwylir yn rhesymol ohonoch gan y Sefydliad;

**3.3** parhau i adrodd at a chael eich rheoli gan y Fenter;

**3.4** adrodd ar faterion dydd i ddydd i [ENW] yn y Sefydliad;

**3.5** gweithio ar safle’r Sefydliad yn [CYFEIRIAD];

**3.6** cydymffurfio gyda gweithdrefnau perthnasol y Sefydliad;

**3.7** derbyn cymeradwyaeth o flaen llaw gan [ENW] yn y Fenter a’r Sefydliad cyn cymryd gwyliau o’r gwaith; ac

**3.8** os ydych yn absennol o’r gwaith ar unrhyw adeg, rhoi gwybod i [ENW] yn y Fenter a’r Sefydliad cyn gynted â phosibl ar ddiwrnod cyntaf eich absenoldeb.

**4.** [MANYLION UNRHYW DELERAU CYFLOGAETH A FYDD YN NEWID, FEL ORIAU GWAITH]

**5.** Yn ystod y secondiad:

**5.1** dylech barhau i gadw mewn cyswllt gyda’r Fenter yn rheolaidd ac, yn arbennig, hysbysu’r Fenter o unrhyw faterion perthnasol sydd yn codi;

**5.2** dylech barhau i fynychu [MANYLION CYFARFODYDD PERTHNASOL] i gadw mewn cyswllt gyda datblygiadau yn y Fenter;

**5.3** dylech siarad gyda [ENW] yn y Fenter os oes gennych unrhyw faterion neu bryderon ynghylch eich secondiad neu’r gwaith yr ydych yn ei wneud; a

**5.4** bydd y Fenter yn cynnal arfarniadau yn y ffordd arferol ac yn ymdrin ag unrhyw gwynion neu bryderon ynghylch eich ymddygiad neu berfformiad. Bydd y Fenter yn ymgynghori â’r Sefydliad cyn gweithredu bob tro.

**6**. [Bydd y Fenter yn parhau i dalu eich cyflog yn y ffordd arferol] **NEU** [Bydd y Sefydliad yn talu eich cyflog yn ystod cyfnod y secondiad].

**7.** Dylech gyflwyno unrhyw geisiadau treuliau sy’n codi yn ystod eich secondiad i’r Sefydliad yn unol â gweithdrefnau’r Sefydliad.

**8.** Yn ystod y secondiad:

**8.1** rhaid i chi gydymffurfio â pholisiau a rheolau diogelu data a / neu preifatrwydd y Sefydliad wrth ddelio gyda data personol; a

**8.2** gall unrhyw fethiant i gydymffurfio gyda chymal 8.1 gael ei drin fel mater disgyblu a’i gyfeirio at y Fenter ac, mewn achosion difrifol, gall arwain at derfynu’r secondiad neu hyd yn oed eich cyflogaeth.

**9.** Ar hyn o bryd mae eich cytuneb cyflogaeth gyda’r Fenter yn gofyn i chi gadw gwybodaeth gyfrinachol y Fenter yn gyfrinachol. Mae hyn yn arbennig o bwysig yn ystod cyfnod eich secondiad gyda’r Sefydliad. Dylech hefyd barchu cyfrinachedd unrhyw wybodaeth debyg sy’n gysylltiedig â’r Sefydliad.

Arwyddwch gopi o’r llythyr hwn (isod) a’i ddychwelyd at [ENW] yn y Fenter i nodi eich cytundeb i delerau’r llythyr hwn.

Yn gywir,

Ar ran [ENW’R FENTER]

Rydw i yn cytuno i’r newidiadau uchod i delerau fy nghyflogaeth.

Arwyddwyd …………………………………

Gan [ENW]

Dyddiad ………………………………………